ছাত্ৰ সমাজৰ সৈতে একযোঁট হৈ ৰাষ্ট্ৰীয় সংবাদ মাধ্যমৰ দৃষ্টি আকৰ্ষণৰ চেষ্টা দীপলিনা ডেকাৰ লগতে অইন শিল্পীৰঃ
কন্ঠশিল্পী দীপলিনা ডেকাই নিজেও ৰাষ্ট্ৰীয় সংবাদ মাধ্যমৰ দৃষ্টি আকৰ্ষণ কৰাৰ উদ্দেশ্যে এটি ভিডিঅ'যোগে এই কথা ব্যক্ত কৰাৰ লগতে টুইটাৰতো অসমৰ বান সমস্যাক টুইট কৰে। কেৱল মাত্ৰ দীপলিনা বুলিয়ে নহয় তেওঁৰ সৈতে লগ দিয়ে আচুৰ্য্যৰ বৰপাত্ৰ ও আন কেইবাগৰাকীও কন্ঠশিল্পীয়ে। প্ৰত্যেকটো বৰ্ষৰ দৰেই এইটো বছৰো অসমীয়া ৰাইজে একেখিনি অসুবিধাৰ সন্মুখীন হৈছে; এনেবোৰ বিষয়ত সৰ্বসাধাৰণ ৰাইজৰ লগত সদায় একযোঁট হৈ আগবঢ়া দেখিবলৈ পোৱা গৈছে অসমীয়া শিল্পী সমূহক। ৰাষ্ট্ৰীয় সংবাদ মাধ্যমে অসমৰ এনে অৱস্থাক আওঁকান কৰাক লৈ ক্ষোভিত হৈ পৰিছিল বিভিন্ন জন। কিছুদিনপূৰ্বে বৰ্ণালী কলিতাইও এটি পোষ্ট যোগে বানপীড়িতক সমবেদনা জ্ঞাপন কৰিছিল।
উক্ত বৰ্ণালীৰ পোষ্টটোতেই ৰবি শৰ্মাইও দুখ প্ৰকাশ কৰি কৈছিল যে "এয়া দুখ লগা পৰিস্থিতি আৰু ইয়াতকৈ অধিক দুখলগা হৈছে যে মই তেওঁলোকক কোনোধৰণৰ সহায় আগবঢ়াব পৰা নাই।" শিল্পী সমূহৰ এনে সময়ত তেওঁলোকে নিজ মানুহখিনিৰ বাবে দেখুওৱা মহানুভৱতাই আকৰ্ষণ কৰে ৰাজ্যবাসীক।
